अहमदाबाद में पाटीदार अनामत आंदोलन समिति के नेता हार्दिक पटेल जैसे ही राहुल गांधी से गुपचुप तरीके से मिले तो यह समझ में आने लगा था कि दाल में कुछ काला है। हार्दिक की ये हरकत गुजरात के पाटीदार समुदाय के लोगों को भी अच्छा नहीं लगा। हार्दिक पटेल की बातें भी कुछ उलझी हुई लगती हैं, क्योंकि उन्होंने कहा कि कांग्रेस ने उनकी पांच में से चार मांगें मान ली हैं और वे कांग्रेस को ही समर्थन करने जा रहे हैं। यही बात पाटीदार समुदाय के कई प्रमुख लोगों को नागवार गुजरी और उन्होंने हार्दिक का साथ भी छोड़ दिया है। दरअसल हार्दिक की ये चार मांगे तो भाजपा पहले ही मान चुकी है, फिर कांग्रेस ने क्या नया कहा जो हार्दिक कांग्रेस का साथ देने जा रहे हैं? पाटीदार समुदाय की मुख्य मांग है आरक्षण, लेकिन इस मांग पर तो कांग्रेस ने अब तक गोलमोल ही जवाब दिया है। जाहिर है कांग्रेस चुनावों में पाटीदार समुदाय का विभाजन कर वोट पाना चाह रही है। दूसरी ओर पाटीदार समुदाय में से अधिकतर लोगों का मानना है कि आरक्षण की लड़ाई और मांग तो ठीक है, लेकिन इस बहाने कांग्रेस से हाथ मिलाना उचित नहीं है। क्योंकि पाटीदार समुदाय हमेशा से बीजेपी के साथ रही है, बीजेपी में उन्हें हमेशा सम्मान मिला है। थोड़ी नाराजगी के बावजूद भी यह समुदाय बीजेपी के ही साथ रहना चाहता है।